प्राकृतिक ढङ्गले नै चित्रमय देश नेपाल भएको औंल्याउँदै उहाँले नेपाल र नेपालीका लागि यो महत्वपूर्ण अवसर भएको बताउनुभयो । समृद्ध नेपाल सुखी नेपाली हुनका लागि सबै कुराको समुच्चय हुनुपर्नेमा जोड दिँदै मन्त्री पोखरेलले भन्नुभयो, “राम्रो बाटो, राम्रो मोटर हुँदैमा र राम्रा लुगा लगाउँदैमा समृद्धि आउँदैन, पुर्खाले निर्माण गरेको सिर्जनाको संरक्षण तथा सम्मान र संस्कृतिको जगेर्ना भए मात्रै देश समृद्धि हुन्छ ।”
